Շերտավոր տորթ

**Շերտավոր տորթ** (ամերիկյան անգլերենով՝ **layer cake**) կամ **սենդվիչ տորթ** (բրիտանական անգլերենով՝ **sandwich cake**), տորթ, որը բաղկացած է մի քանի շերտից, որոնք լցոնված են միջուկով՝ օրինակ, կրեմով, ջեմով կամ մուրաբաներով։ Տորթերի շատ բաղադրատոմսեր հարմար են նաև շերտավոր տորթերի պատրաստման համար․ կարագով տորթերը և բիսկվիթները պահանջված են։ Սովորաբար տորթը պատվում է գլազուրով կամ կրեմով, սակայն երբեմն կողքերը չեն զարդարում, որպեսզի տեսանելի լինեն միջուկը և շերտերի քանակը։ Հայտնի համային համադրություններից են գերմանական շոկոլադե տորթը, կարմիր թավշյա տորթը (*red velvet*), սև անտառ տորթը (*Black Forest cake*) և գազարով տորթը՝ սերուցքային պանրային կրեմով։ Շատ հարսանեկան տորթեր նույնպես շերտավոր տորթեր են։

19-րդ դարի կեսերին ժամանակակից տորթերը առաջին անգամ նկարագրվեցին անգլերեն լեզվով։ Մարիա Պարլոայի «Appledore Cook Book» խոհարարական գիրքը, որը հրատարակվել է Բոստոնում 1872 թվականին, ներկայացված էր շերտավոր տորթի առաջին բաղադրատոմսերից մեկը։ Շերտավոր տորթի մեկ այլ վաղ բաղադրատոմս հրապարակվել է «Cassell's New Universal Cookery Book» գրքում, որը լույս է տեսել Լոնդոնում 1894 թվականին։

## Հին ձևեր
մինի|Դոբոս տորթի համար բոլոր տորթի շերտերը թխվում են առանձին։
Մինչդեռ ժամանակակից շերտավոր տորթերի դեպքում շերտերը սովորաբար թխվում են մոտ 2 դյույմ (5.1 սմ) բարձրությամբ և ապա հորիզոնականորեն բաժանվում, Դոբոշ տորթի (Dobos torte) և Պրինցրեգենտենտորթեի (Prinzregententorte)  նման տորթերի պատրաստման ժամանակ կիրառվում է այլ մեթոդ․ տորթի խմորը թխվում է առանձին՝ յոթ կամ ութ բարակ շերտերով, որոնցից յուրաքանչյուրի հաստությունը պատրաստի տորթում կազմում է մոտ կես դյույմ։ Այնուհետև այդ շերտերը պատվում են կրեմի կամ ջեմի բարակ շերտով և դասավորվում իրար վրա։ Ստացվող շերտավոր կառուցվածքը, որն ունի գրեթե նույն բարձրությունը, ինչ սովորական արևմտյան շերտավոր տորթը, վերջում պատվում է գլազուրով կամ կրեմով այնպես, որ ներքին կառուցվածքը տեսանելի չլինի։ Առաջին հայացքից այս տորթերը շատ նման են գերմանական կոնդիտորական ոճի տորթերին, օրինակ՝ Սև անտառ տորթին (*Black Forest cake*)։

Եվրոպական շերտավոր տորթի վաղ օրինակներից է 1735 թվականին ստեղծված ֆրանկֆուրտյան պսակը (*Frankfurter Kranz*, «Ֆրանկֆուրտի թագ տորթ»), որը բաղկացած է բիսկվիթային տորթի երկու կամ երեք շերտերից՝ լցոնված ջեմով և կարագոբ պատրաստված կրեմով, ապա ամբողջությամբ պատված նույն կրեմով։

Ֆրանսերեն *gâteau* բառը Ֆրանսիայում օգտագործվում է պարզապես «տորթ» նշանակությամբ, իսկ Միացյալ Թագավորությունում այն սովորաբար վերաբերում է շերտավոր տորթին։ Այդ տերմինը կիրառվում է նաև որոշ աղանդերների համար, օրինակ՝ Gâteau Basque-ի դեպքում։

## Համեմատություն
Շերտավոր տորթերը սովորաբար նախատեսված են մի քանի հոգու համար, ուստի դրանք ավելի մեծ են, քան կեքսերը, փոքրիկ դեսերտները կամ այլ ​​խմորեղենը: Շերտավոր տորթի տարածված չափը, որը թխվում է ինը սանտիմետրանոց կլոր տորթի տապակներում, սովորաբար նախատեսված է մոտ 16 մարդու համար, սակայն կան որոշ տարբերություններ: Որոշ բաղադրատոմսեր առաջարկում են ավելի մեծ կտորներ՝ երկշերտ տորթի համար ընդամենը 10 բաժին, իսկ մյուսները՝ 24 բաժին։ Հարսանեկան տորթերի համար տարածված են շատ ավելի փոքր կտորներ՝ մինչև 32 բաժին ինը սանտիմետր կլոր շերտավոր տորթի համար։

Ի տարբերություն վիետնամական Bánh da lợn-ի կամ շվեյցարական ռուլետների շերտավոր տորթը պատրաստվում է տորթի մի քանի առանձին կտորներից: Մեկհարկանի տորթը կարող է դառնալ շերտավոր տորթ, եթե այն կտրվի կտորների՝ շերտերի միջև ավելացնելով կրեմ կամ այլ միջուկ։

մինի|Bánh da lợn

Պատկեր:Pound_layer_cake.jpg|Մրգային ջեմ կամ կրեմ՝ միջուկի համար
Պատկեր:Cake,_Downpatrick,_April_2010_(01).JPG|Շերտավոր տորթ առանց գլազուրի
Պատկեր:Red_Velvet_Cake_Waldorf_Astoria.jpg|Կարմիր թավշյա  տորթ սպիտակ կրեմով
Պատկեր:Rainbowcake.jpg|Տորթ ծիածան
Պատկեր:Apple_Stack_Cake.jpg|Խնձորի մուրաբա կրեմի փոխարեն
Պատկեր:0688_Lebkuchentorte_Sanok_2013.JPG|Քառակուսի շերտավոր տորթի կտոր


## Օրինակներ
* Ֆանֆետի, վանիլային տորթ, որի մեջ կան գունավոր փայլեր
* Սև անտառ տորթ, շոկոլադե տորթ, լցոնված սերուցքով և բալով
* Բլաքաութ տորթ, շոկոլադե շերտավոր տորթ, անվանված պատերազմի ժամանակ մթության մեջ մնալու պատվին
* Բոստոնյան կրեմ տորթ, չնայած անվանմանը, դեղին տորթ է, լցոնված կրեմով և պատված շոկոլադով
* Բուկվիթ տորթ, գերմանական
* Դոբերժ տորթ, Նոր Օռլեանի տարբերակ, հիմնված հունգարական Դոբոշ տորթի վրա
* Գերմանական շոկոլադե տորթ, ամերիկյան տորթ, սովորաբար թխվում է որպես շերտավոր տորթ
* Համինգբիրդ տորթ,ամերիկյան կտորներով տորթ, հաճախ պատրաստվում որպես շերտավոր տորթ
* Լեյն տորթ, ամերիկական
* Մեդովիկ, մեղով տորթ, բազմաշերտ
* Սարավակ շերտավոր տորթ, մալայզիական
* Լապիս լեգիտ**,** ինդոնեզական
* Ստակ տորթ, ամերիկական
* Վաշինգտոնյան տորթ, ամերիկական ջեմով լցոնված տորթ

## Տես նաև
*Բաումքուխեն
* Միլֆեյյ

## Ծանոթագրություններ

Կատեգորիա:Տորթեր